《赵宾旸唐师善见和涌金城望次韵五首》
元代·方回

犹存径菊已无荷，城上霜风疋马过。
厮养前行疑叵可，徼巡侧睨暗谁何。
感时诗客推敲苦，逃俗编氓剃落多。
只为湖山豢佳丽，水犀十万竞投戈。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。